Document ID: 31986R0661

*****
ΚΑΝΟΝΙΣΜΟΣ (ΕΟΚ) αριθ. 661/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
που τροποποιεί, λόγω της προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 3695/85, όσον αφορά τον κατάλογο των προϊόντων αλιείας που μπορούν να τύχουν πριμοδότησης μεταφοράς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2203/82 του Συμβουλίου της 28ης Ιουλίου 1982 για τη θέσπιση των γενικών κανόνων σχετικά με τη χορήγηση πριμοδότησης μεταφοράς για ορισμένα προϊόντα αλιείας (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 3,
Εκτιμώντας:
ότι το άρθρο 26, σε συνδυασμό με το παράρτημα Ι, μέρος XV, αριθ. 5 της πράξης προσχώρησης, προβλέπει την επέκταση του καθεστώτος πριμοδότησης μεταφοράς σε νέα προϊόντα· ότι, κατά συνέπεια, είναι σκόπιμο να προσαρμοσθεί ο κανονισμός (ΕΟΚ) αριθ. 3695/85 της Επιτροπής της 23ης Δεκεμβρίου 1985 περί καθορισμού του ποσού της πριμοδότησης μεταφοράς για ορισμένα αλιευτικά προϊόντα, κατά την αλιευτική περίοδο 1986 (2)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3695/85 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 18
17
6